Bērzpils
Bērzpils (latgaliešu: Bierzpiļs) ir apdzīvota vieta Balvu novada Bērzpils pagastā, pagasta centrs. Izvietojusies pie autoceļa P36 37 km no novada centra Balviem un 239 km no Rīgas. Apdzīvotā vieta izveidojusies uz bijušās Domopoles muižas zemes. 1932. gadā Bērzpilij piešķirts biezi apdzīvotas vietas (ciema) statuss. Straujākais attīstības posms bija 1980. gadi. Bērzpilī atrodas pagasta pārvalde, bibliotēka, pasta nodaļa, Bērzpils pamatskola, sporta nams un doktorāts.